|  |  |
| --- | --- |
|  |  |
| Hr Priit PõldmäeRae VallavalitsusAruküla tee 975301 Jüri/Harjumaainfo@rae.ee  | Teie 31.01.2017 nr 6-1/7888-4 ja e-kiri 13.02.2017 Meie 13.02.17 nr 15-2/16-00032/802 |

**Järveküla Saare kinnistu ja lähiala detailplaneeringu kooskõlastamine**

Olete esitanud Maanteeametile kooskõlastamiseks Rae vallas Järvekülas asuva Saare kinnistu (katastritunnus 65301:001:3489) ja lähiala detailplaneeringu (edaspidi planeering). Planeeritav ala ulatub osaliselt riigitee 11330 Järveküla-Jüri km 4,91-5,03 kaitsevööndisse.

Vastavalt seletuskirjale on planeeringu koostamise eesmärgiks moodustada ühiskondlike ehitiste maa sihtotstarbega krunt, kuhu rajada antud piirkonda teenindav lasteaed. Planeeringuga määratakse ehitusõigus ja hoonestustingimused, lahendatakse liikluskorraldus, juurdepääsud ja varustamine tehnovõrkudega. Planeeringuala juurdepääs on kavandatud riigiteega nr 11330 ristuva kohaliku Turu tee kaudu, planeeringuga kavandatakse riigitee ja Turu tee ristmiku ümberehitus.

Maanteeamet esitas Saare kinnistu ja lähiala detailplaneeringu koostamiseks seisukoha kirjaga 23.05.16 nr 15-2/16-00032/329. Kirjaga 31.10.16 nr 15-2/16-00032/695 jättis Maanteeamet detailplaneeringu kooskõlastamata, kuna planeeringu liikluslahenduse oli puudulik. Kooskõlastamata jätmise järel on toimunud Maanteeameti ja Rae Vallavalitsuse vahel tihe koostöö lahenduse täiendamiseks ning käesolevalt kooskõlastamiseks esitatud planeerimislahenduses on Maanteeameti seisukohtade ja märkustega arvestatud.

Võttes aluseks Planeerimisseaduse, Ehitusseadustiku ja Maanteeameti põhimääruse, **kooskõlastab** MaanteeametRae Vallavalitsusetöö nr  DP1602 „Rae vald, Harjumaa, Järveküla Saare kinnistu ja lähiala detailplaneering“.

Juhime tähelepanu vajadusele planeeringu elluviimisel arvestada alljärgnevaga:

1. Palume arvestada, et Maanteeamet osaleb riigitee ümberehituse projekteerimises ja ehituses huvitatud isiku või kohaliku omavalitsusega (vastavalt PlanS § 131 lg 1 kohasele halduslepingule) sõlmitud kokkuleppe alusel, milles huvitatud isik või kohalik omavalitsus kohustub korraldama ja finantseerima planeeringuala juurdepääsuks riigitee ristmiku ümberehituse ja sellega seotud tehnovõrkude ja –rajatiste projekteerimise ja ehitusega seotud kulud. Leping sõlmitakse enne planeeringu järgsetele ehitusloakohustuslikele hoonetele ehitusloa väljastamist.
2. Kõik riigitee kaitsevööndis kavandatud ehitusloa kohustusega tööde projektid tuleb esitada Maanteeametile nõusoleku saamiseks.
3. Kui kohalik omavalitsus annab planeeringualal projekteerimistingimusi EhS § 27 alusel, palume Maanteeamet kaasata menetlusse juhul kui kavandatakse muudatusi riigitee kaitsevööndis.

Käesolev kooskõlastus kehtib 2 aastat käesoleva kirja välja andmise kuupäevast. Tähtaja möödumisel tuleb planeering Maanteeametile esitada lähteseisukohtade uuendamiseks.

Lugupidamisega

(allkirjastatud digitaalselt)

Marten Leiten

planeeringute menetlemise talituse juhataja

Lisa: Kooskõlastatud planeerimislahendus (AS-04\_Pohijoonis.pdf ja Saare seletuskiri.pdf)

Elle Tamm

611 9384

Elle.Tamm@mnt.ee